તેઓની દ્રષ્ટિમા ધર્મ કે સંપ્રદયનો કોઇ ભેદભાવ ન હતો. તેમના માટે તો સમસ્ત વિશ્વ બ્રહ્મમય હતું. તેથી તેઓ કોઇ પણ પંથ કે સંપ્રદાયના સંતોને આવકારતા અને સતકારતા. મહારાજશ્રી પોતાનો મોટા ભાગનો સમય પોતાના ઓરડામા એકાંતમા બેસીને જ પ્રભુભજનમા ગાળતા. સાંજના સમયે તેઓશ્રી કથા-સત્સંગ દ્વારા આશ્રમે આવનાર ભક્તો અને સજજનોને પ્રભુપ્રેમના દિવ્યજ્ઞાનનું રસપાન કરાવી અલૌકિક આનંદ પ્રદાન કરતા.